ועדת הכספים, כנסת 17, פרוטוקול מספר 69, 2006-07-17 12:25

יעקב ליצמן: בוקר טוב, אני מתכבד לפתוח את הישיבה.

יעקב ליצמן: פנייה מס' 27-26

דוד שטיינמנץ: יחידת הסמך לעובדים זרים, 1.2 מיליון זה עבור תגבור מערכת התפעול של היחידה, שנמצאת כרגע בגירעון, ותוספת של 2 מיליון ש"ח עבור תגבור הלשכה המשפטית.

דוד שטיינמנץ: יש אלפי תיקים שעומדים בפני הגשה לפני תביעה, ויש צורך לתגבר את המערכת המשפטית.

יעקב ליצמן: מי בעד 27-26?

יעקב ליצמן: מי נגד?

יעקב ליצמן: אושר פה אחד.

יעקב ליצמן: אני מבקש מהקואליציה להביא רוב, אחרת נפיל הכל.

יעקב ליצמן: אני עושה הפסקה של חמש דקות.

יעקב ליצמן: (הישיבה הופסקה)

יעקב ליצמן: אני מתכבד לחדש את הישיבה.

יעקב ליצמן: פנייה מס' 36, 37, 39

בתיה פודרביטל: הפנייה נועדה להעברת 62 מיליון ש"ח, סעיף 36 ו-76.

בתיה פודרביטל: בליל התקציב באוגוסט 2005 בהצבעה על התקציב אישרה הממשלה תוספת של 100 מיליון ש"ח למשרד התמ"ת.

בתיה פודרביטל: כל הסכום הושם בסעיף 38, וכעת מפזרים אותו, לפי הסיכום עם משרד התמ"ס.

בתיה פודרביטל: אני לא חושבת שיש שם עובדים זרים.

בתיה פודרביטל: זה לכל התפעול – פיתוח, תפעול המשרד.

יעקב ליצמן: מי בעד 36, 37, 39?

יעקב ליצמן: מי נגד?

יעקב ליצמן: אושר.

יעקב ליצמן: פנייה מס' 40

מאיר בינג: הפנייה נועדה לבצע שינויים פנימיים בתקציב משרד החוץ, לבצע את ההתאמות בתקציב המשרד לאחר ביצוע הקיצוץ של ה-5%.

מאיר בינג: עכשיו מפזרים את הקיצוץ בהתאם לסדרי העדיפויות של המשרד.

יעקב ליצמן: מי בעד 40?

יעקב ליצמן: מי נגד?

יעקב ליצמן: אושר.

יעקב ליצמן: פנייה מס' 45

אוהד רייפן: הפנייה נועדה להעביר תקציב למסלול תעסוקה, בין היתר לקול סנטר בצפת.

אוהד רייפן: הכוונה היא לסבסד העסקה של עובדים.

אוהד רייפן: קול סנטר בצפת, למשל, זה החלטת ממשלה ספציפית, זה יוצר מקומות עבודה.

יעקב ליצמן: למה צריך רואה חשבון?

יעקב ליצמן: למה בחינוך, למשל, הורידו את זה מהתקציב של המוסדות?

יעקב ליצמן: שגם פה יורידו את זה.

יעקב ליצמן: מי בעד 45?

יעקב ליצמן: מי נגד?

יעקב ליצמן: אושר.

יעקב ליצמן: אני מאחל לדני ארטום הרבה בריאות, הוא חולה.

יעקב ליצמן: פנייה מס' 46

בתיה פודרביטל: המדען הראשי במשרד התמ"ת על-מנת לבדוק את הפרויקטים שהוא מתקצב, מפעיל בודקים מקצועיים.

בתיה פודרביטל: כדי לתקצב את הבודקים המקצועיים הם זקוקים לתוספת של 2 מיליון ₪.

יעקב ליצמן: מה ההבדל ביניהם לרואי חשבון?

בתיה פודרביטל: חלקם רואי חשבון.

יעקב ליצמן: מי בעד 46?

יעקב ליצמן: מי נגד?

יעקב ליצמן: מי נמנע?

יעקב ליצמן: 2.

יעקב ליצמן: אושר.

יעקב ליצמן: פנייה מס' 49

שי חרמש: לגבי 26 ו-27, הנושא נדון בוועדת הכספים בשבוע שעבר, וסיכמנו לא לאשר את זה עד- -

יעקב ליצמן: הצבענו על זה.

יעקב ליצמן: אם אתה רוצה, תבקש רביזיה, זאת זכותך, ונצביע על זה שוב.

יעקב ליצמן: הבטחתי לאיש האוצר שאעביר את זה, והוא היה צריך ללכת.

ראובן ריבלין: אם רוצים, צריך להזמין שוב את האיש שהיה פה.

יעקב ליצמן: יש לך אפשרות לבקש הבהרות בנושא הזה.

יעקב ליצמן: זה עבר.

שי חרמש: יש פה בעיה.

שי חרמש: לפני ארבעה ימים בהיעדרותך, ליצמן, כבוד היושב-ראש, כשבכיסאך ישב חבר הכנסת וקנין, והופיע נציג משרד התמ"ת, הודענו לו שלא ניתן להעביר גרוש ליחידת הסמך לעובדים זרים עד שלא תבוא יחידת הסמך ותסביר.

יעקב ליצמן: הבוקר הוא היה כאן ובא להסביר, אמרתי לו שזה מיותר, שהוא יכול ללכת, ושיסביר בפעם הבאה.

יעקב ליצמן: אם אדוני רוצה לערער על זה, אני אצביע על זה, וזה ייפול שוב.

יעקב ליצמן: אני לא מציע לך.

שי חרמש: מדובר על אאוט סורסינג, על 3,000 תיקי תביעה נגד חקלאים.

שי חרמש: הגיע זמן פעם אחת- -

יעקב ליצמן: הוא היה כאן, ושלחתי אותו.

יעקב ליצמן: לא ידעתי על זה.

יעקב ליצמן: אם אתה רוצה לבקש רביזיה, אצביע שוב.

יעקב ליצמן: פנייה 49, בבקשה.

עדי וינברג: הפנייה התקציבית נועדה לבצע התאמות בתקציב הפיתוח של משק המים בהתאם להחלטות על הפחתה אחידה בתקציב המדינה, 5%.

אלי אפללו: יש לי שאלה; הפחתת המים, אנו שוב דנים על נושא שאני רוצה לציין אותו, שחשוב לגבי טבריה.

אלי אפללו: הנושא של טבריה עוד לא הוסדר.

אלי אפללו: מחיר עלות המים שמקבל כל תושב בכל מדינת ישראל, כל תושב במדינת ישראל רשאי לקבל אותו דבר, בטבריה זה לא אותו דבר.

אלי אפללו: עלות מחיר הנפקת המים עולה כמעט פי שניים, והיא חייבת למכור באותו מחיר כמו מקורות.

אלי אפללו: הדבר הזה, הובטח לי שזה יסודר.

אלי אפללו: מסתבר שיש חוב לרשות, ואומרים לי כל פעם: זה ייסגר.

אלי אפללו: הובטח לי גם בחוק ההסדרים.

אלי אפללו: מה קורה עם זה?

עדי וינברג: אתה מדבר על היטלי ההפקה, ופה זה משהו שונה.

אלי אפללו: אם אתנגד, אתנגד לכל.

עדי וינברג: אנו רוצים להעביר שינוי ב-6 באוגוסט, נדמה לי.

אלי אפללו: אולי נחכה עד 6 באוגוסט.

אלי אפללו: אם הנושא הזה הובטח, ואני אומר את זה פה, כי זה תקציב ראשון שאני רואה, שמביאים בפנינו פה להעברה תקציבית- -

עדי וינברג: פה מדובר בקיצוץ.

ראובן ריבלין: אני אייצג אותו; אנחנו הפעם נעביר לך את העניין, אך דעי לך, קיבלנו את הבטחתך, שמ-6 באוגוסט, אם זה לא יסודר, אנו לא נאשר דבר - את זה אומר אפללו.

יעקב ליצמן: נצביע.

יעקב ליצמן: מי בעד 49?

יעקב ליצמן: מי נגד?

יעקב ליצמן: מי נמנע?

יעקב ליצמן: אושר.

יעקב ליצמן: פנייה מס' 67-66

אריאל למדני: הפנייה נועדה להעברת 5 מיליון ₪ מסעיף 32 לרזרבה הכללית, ומהרזרבה הכללית לסעיף 33.

אריאל למדני: 33 זה התקציב כולו של המשרד, כ-2 מיליון ש"ח זה לארגון בין-לאומי למחקרים.

אריאל למדני: היתר – לתקצוב של ספגת המוח, חיסון כלבת, על-פי החלטת ממשלה.

יעקב ליצמן: מי בעד 67-66?

יעקב ליצמן: מי נגד?

יעקב ליצמן: מי נמנע?

יעקב ליצמן: אושר.

יעקב ליצמן: פנייה מס' 68

מאיר בינג: מדובר פה על תקצוב הרשאה להתחייב על שני נושאים, אחד זה 8 מיליון ₪ לסלילת שביל גישה לאתר המשטרה במעלה אדומים.

מאיר בינג: הנושא השני הוא 4 מיליון ש"ח, הרשאה להתחייב, לאבטחה.

יעקב ליצמן: מי בעד 68?

יעקב ליצמן: מי נגד?

יעקב ליצמן: אושר.

יעקב ליצמן: פנייה מס' 3

אלי אפללו: גם לגבי המקרה הזה אנו מצביעים, וזה מותנה בהחלטה שטבריה- -

עדי וינברג: אבל זה לא טבריה.

עדי וינברג: הפנייה התקציבית נועדה להעביר 69 מיליון ₪ להקמת מערכות ביוב במגזר הלא-יהודי, בהתאם להחלטת ממשלה.

יעקב ליצמן: מי בעד 3?

יעקב ליצמן: מי נגד?

יעקב ליצמן: אושר.

יעקב ליצמן: פנייה מס' 78

עדי וינברג: מדובר בשינויים פנימיים בתקציב המינהל לפיתוח תשתיות ביוב, בהתאם לתחזית הביצוע, והקצאה של 20 מיליון ש"ח בהרשאה להתחייב.

יעקב ליצמן: למה אתם לא עושים את הביוב בחמד?

עדי וינברג: אברר את זה.

יעקב ליצמן: מי בעד 78?

יעקב ליצמן: מי נגד?

יעקב ליצמן: אושר.

יעקב ליצמן: פנייה מס' 64, 79

מיה גורן: הפנייה הזאת נועדה להגדיל את תקציב משרד התקשורת בכ-4.3 מיליון ש"ח, מתוכם כ-2 מיליון ש"ח ללשכת השר, ואסביר למה; מאז חבר הכנסת ריבלין עזב את משרד התקשורת, לא נוסף תקציב למשרד התקשורת, רק באופן זמני.

מיה גורן: אין היום תקציב ללשכת השר, כל התקציב הוחזר.

ראובן ריבלין: כשהייתי שר התקשורת החלטתי להקים את רשות התקשורת הלאומית, ולכן התבטל הצורך בשר התקשורת.

ראובן ריבלין: אריק שרון אימץ את זה.

יעקב ליצמן: מי אומר שהיום צריך?

ראובן ריבלין: אני אומר שגם היום לא צריך, אבל היום יש שר.

יעקב ליצמן: מי בעד 64, 79?

יעקב ליצמן: מי נגד?

יעקב ליצמן: מי נמנע?

יעקב ליצמן: אושר ברוב של 2 נגד 1.

יעקב ליצמן: פנייה מס' 80, 81, 82

יעקב ליצמן: יש פה מישהו מחינוך?

יעקב ליצמן: נצביע על אף שאין אף אחד, כי זה מיגון – 75 מיליון עבור מיגון מוסדות חינוך בישובי עוטף עזה.

יעקב ליצמן: מי בעד 80, 81, 82?

יעקב ליצמן: מי נגד?

יעקב ליצמן: אושר.

יעקב ליצמן: פנייה מס' 69

דוד שטיינמנץ: יש לנו מערכת האגף להכשרה מקצועית, בתי ספר לנוער.

דוד שטיינמנץ: אנו רוצים לתגבר את הנושא של ההזנה לתלמידים, נסיעות.

יעקב ליצמן: מי בעד 69?

יעקב ליצמן: מי נגד?

יעקב ליצמן: אושר.

יעקב ליצמן: פנייה 32-006

מיה גורן: חתמנו הסכם הבראה עם רשות השידור לפרישת עובדים, והאוצר הסכים להשתתף ב-50% מעלות הפרישה.

מיה גורן: העודפים האלה הם עודפים שהיו בשנת 2005, כבר עברו את הוועדה, אבל עקב בדיקות שנעשו בחשב הכללי, לא נכתב על זה התחייבות.

מיה גורן: צריך להעביר את זה.

ראובן ריבלין: למה שרשות השידור לא תבוא הנה להסביר?

מיה גורן: אני מוכנה להסביר, זה הסכם מפורט מאוד- -

אלי אפללו: - -

יעקב ליצמן: הם לא רוצים.

יעקב ליצמן: אני מבקש להזמין את רשות השידור להעברה הבאה.

יעקב ליצמן: פנייה מס' 68-002

יעקב ליצמן: אני מבקש לחכות עם זה, אני מחכה לשי, אני מבקש עיכוב.

יעקב ליצמן: לצורך הפרוטוקול, אני מתנגד לזה כי זאת העברה, שלא יעברו 21 יום, ולכן אני מזמין שיבואו להסביר לי מה ששי ביקש.

יעקב ליצמן: תודה רבה, הישיבה נעולה.